ఉమేష్. జి. జాదవ్

ఉమేష్ గోపాల్‌దేవ్ జాదవ్ కర్ణాటక రాష్ట్రానికి చెందిన రాజకీయ నాయకుడు. ఆయన  కర్ణాటక శాసనసభకు చించోలి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై, 2019లో జరిగిన లోక్‌సభ ఎన్నికలలో గుల్బర్గా లోక్‌సభ నియోజకవర్గం నుండి  లోక్‌సభ సభ్యుడిగా ఎన్నికయ్యాడు.
జననం, విద్యాభాస్యం 
ఉమేష్ జాదవ్ కర్ణాటక రాష్ట్రం, గుల్బర్గాలో 1959 మార్చి 24న జన్మించాడు. ఆయన 1991లో బెంగళూరు మెడికల్ కాలేజీ నుండి జనరల్ సర్జరీలో మాస్టర్ ఆఫ్ సర్జరీ పూర్తి చేశాడు. అతను వృత్తిరీత్యా వైద్యుడు. 
రాజకీయ జీవితం
ఉమేష్. జి. జాదవ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సునీల్ వల్ల్యాపూర్‌పై 26060 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై  ఆరోగ్య, కుటుంబ సంక్షేమ శాఖ పార్లమెంటరీ కార్యదర్శిగా పని చేశాడు. ఆయన 2018 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సునీల్ వల్ల్యాపూర్‌పై 19212 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.

ఉమేష్. జి. జాదవ్ 2019 లోక్‌సభ ఎన్నికలకు ముందు  కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి, గుల్బర్గా లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి మల్లికార్జున్ ఖర్గేపై 95,457 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2024 లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రాధాకృష్ణ దొడ్డమని చేతిలో ఓట్ల తేడాతో ఓడిపోయాడు.


మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2013 కర్ణాటక శాసనసభ్యులు
వర్గం:2018 కర్ణాటక శాసనసభ్యులు